Suray Şemsi

Suray Şemsi (‘Erebki: sūrat al-šamsi سورة الشمس), Suray Quroni’a 91ına. Sura, 15 ayeton ra yena meydon. Meka de 15 ayeti ameyê war. Namey cı "el-şems" Dımılki de ticia. Suray Şemsi de qudretê Ellahi ra cenetşiyayış u reyayışê xeyrwazan ra, vınikerdışê xırabkaran u xeyrnêwazan ra, inkarkerdışê estbiyayena Ellahi ra, bela û bêtera ke ameya şarê Semûdi ser, behs beno. 

Suray Şemsi
Sınıf: Mekki
Menay namey sura: roc
Malumatê reqaman/amaran:
Numaray sura: 91
Numaray ayete: 15
Amarê kelaman: 54
Amarê herfan: 249

İtıqat guere Mekke dı nazıl biya. Numê sura, ayeta verin dı keloma El-Şemsi ra nume niyao pa. Ayetoni verinon dı ruec, aşm, şow, sıba, ‘erd u ‘azmin  pyerun ser sond ameo wendış.

 Suray Şemsi 
PÊ NUMÊ HUMAY RE‘HMON U RE‘HİMİ’A
1) Aw ruec ri u şowqi rueci ri ad bo

2) Waxto g dumarê yı gêrena, eya aşmı ri ad bo.

3) Waxto g sıba diya, sıba ri ad bo.

4) Waxto g her ca cı guret, bi şow, şow ri ad bo.

5) Azmin ri u awı go azmin sê boni ku’a vıraşt, yı ri ad bo.

6) ‘Erd ri u awı go ‘erd kerd ra u şa tyever, yı ri ad bo.

7,8,9) Nefs ri u awı go yow şeklo raşt dao cı u nefs hıni myeli xırabê u hın ız myeli howlê têpeya vıraşto, yı ri ad bo gı kom ıg nefsi xu pak vet, xu resnao xelısiyayiş.

10) Awı go nefsi xu pê xırabê keno u tê herımneno, wı zi hao ziyon do.

11) Qowmi semûd, sebebo gı xu şehtına bı, wı zûra vet.

12) Yın ra awı go towr bêbext bı (fesadê ra) xu kerd ver ra, erziya verni.

13) Resuli Allay zi yın ra ona va: “Devay Humay u heqi awk werdış yay me’hfize bıkırên”

14) La yın wı zûra vet u kard na deva ra. Puexi ıni suc ra rebbi yın, yı helak kerdi u yı rutıf kerdi.

15) Humay peyni ni guri ra zi tuway xu tê nıdono.

Çarnayışê Zazakiyê Depey: Zend Pigar

Kategoriye:Surê Qurane